डॉ. सचान पर रिपोर्टिंग करने वाले दो पत्रकारों पर हमला  
लखनऊ में बीती शाम डॉ सचान की हत्या के मामले की रिपोर्टिंग कर रहे एक न्यूज़ चैनल के दो पत्रकारों पर पुलिस ने हमला कर दिया।
लखनऊ में बीती शाम डॉ सचान की हत्या के मामले की रिपोर्टिंग कर रहे एक न्यूज़ चैनल के दो पत्रकारों पर पुलिस ने हमला कर दिया जिस वक्त ये पत्रकार अपने दफ्तर के बाहर खड़े थे उस वक्त एएसपी बीपी अशोक और हज़रतगंज के सीओ अनूप कुमार वहां पहुंचे और डॉ सचान मर्डर केस में इन दोनों की रिपोर्टिंग पर बहस छेड़ दी और बाद में पुलिस वालों ने वहां खड़े दो पत्रकारों को थाने ले गए और उनके साथ मारपीट भी हुई। जैसे ही इसकी ख़बर शहर के दूसरे पत्रकारों को लगी वे थाने पहुंचे जिसके बाद पुलिस ने दोनों पत्रकारों को छोड़ दिया। इस घटना के बाद पत्रकारों ने मायावती के घर के पास प्रदर्शन किया। इन पत्रकारों ने उनके खिलाफ जानलेवा हमला करने की एफआईआर दर्ज करा दी है। फिलहाल यूपी सरकार ने दोनों पुलिस अधिकारियों को सस्पेंड करने का आदेश दिया है।